Diari Oficial de la Generalitat Valenciana


Sumari del DOGV 852, del 23-06-1988 (1988/811481)

ORDRE de 15 de juny de 1988, de la Conselleria d'Agricultura i Pesca, per la qual es regula amb caràcter general l'activitat cinegètica a la Comunitat Valenciana.
------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/06/15/(1)/dof/vci/html**

### Dades del document

Número de DOGV
:   852

Data del DOGV
:   23-06-1988

Secció del DOGV
:   DISPOSICIONS GENERALS

Número del document
:   1988/811481


Data del document
:   15-06-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 15 de juny de 1988, de la Conselleria d'Agricultura i Pesca, per la qual es regula amb caràcter general l'activitat cinegètica a la Comunitat Valenciana.  
En compliment del que disposen la Llei de Caça de 4 d'abril de 1970, el Reglament per a aplicar-la de 25 de març de 1971, els Convenis Internacionals relatius a la protecció de la fauna i dels seus hàbitats ratificats per Espanya i la Directriu 79/409/CEE, resulta necessari d'establir una normativa reguladora amb caràcter general de l'activitat cinegètica en aquesta Comunitat.  
En atenció d'aquests motius, a proposta de la Direcció General de la Producció Agrària, i fent ús de les facultats que tinc atribuïdes,  
ORDENE:  
Article primer  
Les espècies animals la caça de les quals estiga permesa a la Comunitat Autònoma Valenciana seran relacionades a les Anuals Ordres de Veda.  
Article segon. Períodes hàbils.  
El període de caça per a aquestes espècies, l?establiran, segons l'apartat en què estiguen incloses, les ordres anuals de veda.  
Per a la caça d'ocells aquàtics, s'estableixen els requisits següents:  
a) A partir dels dos anys des de la data de la publicació d'aquesta Ordre, el període hàbil per a la caça d'ocells aquàtics només regirà en aquells terrenys sotmesos a règim cinegètic especial que hagen estat declarats com a d'ocells aquàtics. A la resta dels terrenys cinegètics, la caça d'aquests ocells estarà sotmesa a la regulació establerta per a la caça menor en general.  
b) Sense perjudici del que disposa la Llei de Caça vigent i el Reglament corresponent, sols podran donar-se d'alta, com a d'ocells aquàtics, aquells vedats que complesquen les condicions següents:  
1. Que l'aprofitament principal del vedat siga d'ocells aquàtics.  
2. Que puguen incloure?s dins de la definició que el Conveni Internacional de Ramsar fa de les zones humides, és a dir: zones de pantans, marjals, torberes o superfícies permanents o temporals amb aigua estancada o corrent ja siga dolça, salobrosa o salada.  
Article tercer. Mètodes de caça prohibits amb caràcter general.  
A més d'aquells mètodes prohibits per la Llei de caça vigent i el Reglament per a aplicar-la, queden permanentment prohibits els mètodes de caça següents:  
a) A partir del 12 d'octubre de 1988, les armes semiautomàtiques que puguen contenir més de dos cartutxos en el carregador i un en la recambra.  
b) Armes d'aire o gas comprimit i rifles de calibre 22 de percussió angular.  
c) Balins, és a dir aquella munició que continga dins el cartutx o casquet diversos projectils el pes dels quals siga igual o superior a 2,5 g.  
d) Per a la caça major, qualsevol tipus de munició que no siga la bala.  
e) La caça d'ocells aquàtics des d'embarcacions a motor.  
f) La caça des d'aeronaus i automòbils.  
g) L?ús no autoritzat de tot tipus de xarxes, envisc, vareta, hams, llaços, ceps i trampes.  
h) L?ús de gasos i fums.  
i) L?ús d'esquers enverinats.  
j) La utilització d'aparells electrocutants, espills, dispositius per a il·luminar els blancs, dispositius de visor que incloguen un convertidor d'imatge o un amplificador d'imatge electrònic per a tir nocturns.  
k) L?ús, mentre s'està practicant l'activitat cinegètica d'aparells electrònics que emeten sons animals.  
l) La utilització d'animals vius cegats o mutilats i d'ocells rapinyaires, excepte en el cas d'utilitzar-los per a falconeria. La Conselleria d?Agricultura i Pesca regularà específicament aquest cas.  
m) Caçar amb reclam de perdiu femella i giny que el substituesca.  
n) Es prohibeix de caçar als pastors quan aniran amb el ramat i dur amb aquests gossos de races típiques de caça.  
Article quart. Regulació específica de determinades modalitats de caça.  
4.1. Caça major.  
Es prohibeix de caçar en tot temps les femelles i les cries, en les seues dues edats primeres, de les espècies de caça major, llevat del porc senglar, i les femelles de porc senglar seguides de cria.  
Durant el període hàbil per a la caça major que coincidesca amb el període i els dies de veda per a la caça menor, a tota classe de terrenys cinegètics, els caçadors només podran dur bala com a munició.  
En aplicació del que preveu l'article 29.7 del Reglament de caça vigent, les peces mortes de caça major no podran ser objecte de comerç si no van marcades o precintades amb una referència identificativa que preceptivament haurà d?aparèixer a la guia de circulació corresponent, on a més es farà constar el lloc i la data de la seua captura.  
4.2. Ocells aquàtics.  
Està permesa aquesta modalitat des de llocs fixos i en mà, amb o sense l'auxili de cimbells, tant naturals com artificials i des d'embarcacions a rem o a vela.  
Excepte en cas d'acord entre els titulars dels vedats privats de caça confrontants, no es podrà caçar en una franja de 200 m d'amplària, estesa 100 m a l'interior del vedat i els 100 m restants a l'altre costat del perímetre exterior, siga la que siga la condició cinegètica del terreny.  
4.3. Caça de perdiu amb reclam.  
Aquesta modalitat de caça només podrà exercir-se a vedats de caça. Caldrà establir-hi una distància de seguretat de 500 m fins al límit cinegètic més pròxim, excepte en cas d'acord entre titulars.  
4.4. Captura de tords a parany.  
D'acord amb el que disposa l'article 9 de la Directriu 79/409 CEE, les Direccions Territorials de la Conselleria d'Agricultura i Pesca podran autoritzar la captura a parany de les espècies següents: tord (Turdus philomelos), griva cerdana (Turdus pilarius), tord ala-roig (Turdus iliacus) i griva (Turdus viscivorus), atenent a les condicions següents:  
a) Caldrà tenir un carnet personal i intransferible que, amb aquest efecte, expendran les Direccions Territorials de la Conselleria d?Agricultura i Pesca anualment a aquells que el sol·liciten.  
b) Queda taxativament prohibida la utilització, mentre s'està practicant aquesta modalitat, de cintes magnetofòniques enregistrades amb sons animals. Tampoc no s'hi podran utilitzar ocells rapinyaires vius o naturalitzats o d'altres ocells vius cegats o mutilats.  
c) Per a la renovació anual del carnet caldrà que el titular no haja sofert cap denúncia com a conseqüència de l?ús de mètodes prohibits per a aquesta modalitat de caaa.  
4.5. Captura en viu d'ocells fringíl·lids.  
Anàlogament al que disposa l'apartat anterior, les Direccions Territorials de la Conselleria d?Agricultura i Pesca podran autoritzar la captura en viu i amb xarxes de les espècies: gafarró (Serinus serinus), verderol (Carduelis chloris), cadernera (Carduelis carduelis) i passerell (Carduelis cannabina), amb les condicions següents:  
a) Per a practicar aquesta modalitat caldrà posseir un carnet personal que, amb aquest efecte, expendran les dites Direccions Territorials anualment.  
b) Aquest carnet es concedirà exclusivament a membres de societats ornitològiques degudament legalitzades que demostren la seua participació en concursos de cant.  
S'hi especificarà el nombre d?exemplars autoritzats, les arts permeses i les condicions de captura.  
c) Per a la renovació del carnet caldrà que el titular no haja sofert cap denúncia com a conseqüència de l?ús de mètodes prohibits per a aquesta modalitat de caça.  
Article cinqué Caça o captura d'espècies potencialment perjudicials per a l'agricultura, la ramaderia o la caça.  
Es consideren potencialment perjudicials i per tant susceptibles de control, les espècies i els grups següents: porc senglar (Sus scropha), rabosa (Vulpes vulpes), geneta (Genetia genetta), mostela (Mustela nivalis), conill de camp (Orycto-lagus cuniculus), estornells (Sturnus vulgaris i Sturnus unicolor), teuladí (Passer domesticus), tords i merla (Turdus sp.), blanca (Pica pica), gralleta (Corvus monedula), cornella (Corvus corone) i gavines (Larus ridibundus, Larus cachinnans i Larusfuscus) i qualsevol raça de gossos o gats assilvestrats.  
Quan exemplars d'aquestes espècies ocasionaran danys a l'agricultura, la ramaderia, la caça o la fauna silvestre o constituiran un perill per a les persones o la salut pública, les Direccions Territorials de la Conselleria d?Agricultura i Pesca, després de sol·licitar-ho del titular del terreny corresponent i realitzar-hi les comprovacions necessàries, podran autoritzar a les seues províncies respectives la caça o la captura en les condicions i en l?època més idònies per tal de garantir la protecció de la resta de la fauna.  
Article sisé. Reglamentacions especials.  
Els titulars de terrenys sotmesos a règim cinegètic especial acollits a la modalitat prevista a l'article 25.2 del Reglament vigent de caça, podran proposar modificacions al que disposa aquesta Ordre o les ordres anuals de veda tot adjuntant un pla d'aprofitament cinegètic, subscrit si s'escau per un facultatiu competent, que haurà d'aprovar la Direcció General de la Producció Agrària.  
Article seté. Competicions i ensinistrament de gossos de mostra.  
7.1. Les Direccions Territorials de la Conselleria d?Agricultura i Pesca queden facultades per autoritzar, a terrenys sotmesos a règim cinegètic especial, a petició prèvia de l?entitat esportiva corresponent, l?ensinistrament de gossos de mostra amb espècies de caça indígenes i armes de foc en època de veda per a la caça menor, sempre que calga efectuar en aquesta època la selecció d'aquells exemplars que hauran d'intervenir en competicions internacionals.  
7.2. Així mateix, les Direccions Territorials podran autoritzar a terrenys d'aprofitament cinegètic especial i dins d'un pla quinquennal d'aprofitament per al vedat, en què figure com a mínim Lina zona de reserva d'un 10% de la superfície on es prohibeix la caça, l'establiment de zones per a l'ensinistrament de gossos i peces de caça procedents de granja.  
El termini de validesa per a tals autoritzacions serà, com a màxim, de 5 anys i la superfície no podrà excedir de 210 ha. Si el vedat és major de 5.000 ha. se'n podrà autoritzar l'extensió fins un 1% de la superfície. Excepte en cas d'acord entre els titulars, la zona d'ensinistrament haurà de ser situada a més de 200 metres del límit del vedat i tenir senyals al llarg del perímetre exterior.  
Article vuité. Concursos i competicions de caça i tir.  
Per a la realització de concursos de caça i tir en què intervinguen peces vives de caça serà preceptiva una autorització de trasllat i solta d'exemplars de les Direccions Territorials de la Conselleria d?Agricultura i Pesca.  
Article nové  
Els centres de cria d'espècies cinegètiques destinats a la repoblació, encara que no tinguen finalitats de guany, hauran de ser autoritzats per la Conselleria d?Agricultura i Pesca i estaran subjectes a inspecció periòdica per part d'aquest organisme.  
Article deu  
Als espais protegits, la regulació cinegètica es sotmetrà al que disposa el Pla Rector, aprovat amb aquest efecte per la Conselleria d?Agricultura i Pesca.  
Article onze  
D'acord amb el que estableixen els articles 26 de la Llei de Caça i 28 del seu Reglament, la caça i la captura amb finalitats científiques i l'observació i fotografia de nius, polls, caus, colònies i llocs de cria d'espècies protegides, que puguen ocasionar molèsties o perjudicis als reproductors o a l'evolució normal de les seues cries, requeriran una autorització de la Direcció General de la Producció Agrària.  
Article dotze  
La caça d'espècies protegides queda prohibida, d'acord amb el que estableixen el Reial Decret 3182/80, de 30 de desembre, d'espècies protegides, el Reial Decret 1947/86, de 6 de juny, la Directriu 79/409 CEE, el Decret 97/86, de 21 de juliol del Consell de la Generalitat Valenciana, sobre protecció de diverses espècies de la fauna silvestre, i els Convenis Internacionals en la matèria ratificats per Espanya. Així mateix, d'acord amb el que disposa la Directriu 79/409 CEE, queda prohibit el comerç d'ocells fringil·lids en qualsevol època.  
Article tretze  
L?incompliment de qualsevol de les disposicions establertes en aquesta Ordre i en les ordres anuals de veda, se sancionarà d'acord amb el que disposen la Llei i el Reglament de caça. A l?efecte de la valoració de les espècies, caldrà atenir-se a l?Ordre de la Conselleria d?Agricultura i Pesca de 17 de març de 1987, per la qual s'actualitzen les valoracions de les espècies protegides de la fauna a la Comunitat Valenciana.  
Article catorze. Mesures circumstancials.  
Per tal de prevenir els danys que es poguessen ocasionar a la riquesa cinegètica d'una zona o província determinada, per circumstàncies desfavorables per a la conservació de les espècies, es faculta les Direccions Territorials de la Conselleria d?Agricultura i Pesca a modificar el període hàbil de caça establert a les ordres anuals de veda de qualsevol espècie o a restringir-ne el nombre de captures per dia i caçador. Aquesta mesura pot ser aplicada a qualsevol tipus de terreny cinegètic.  
DISPOSICIONS FINALS  
Primera  
Per motius sanitaris, les peces de caça podran ser intervingudes per les Direccions Territorials de la Conselleria d'Agricultura i Pesca per tal de realitzar-hi les anàlisis corresponents.  
Segona  
Es recomana a totes les autoritats que estimulen el zel dels agents a les seus ordres de cara a assolir una vigilància i un compliment més estrictes del que disposa aquesta Ordre.  
Tercera  
Es faculta la Direcció General de la Producció Agrària de la Conselleria d?Agricultura i Pesca a dictar quantes resolucions siguen necessàries per al desplegament d'aquesta Ordre.  
Quarta  
Aquesta ordre entrarà en vigor el dia de la publicació al Diari Oficial de la Generalitat Valenciana.  
València, 15 de juny de 1988.  
El Conseller d?Agricultura i Pesca,   
LUIS FONT DE MORA MONTESINOS


Còpia Permalink ELI